MIZORAMAH NECTAR LIAISON OFFICE HAWN A NI,"772/2024-2025 Aizawl, the 12 th June 2024 : Vawiin khan North East Centre for Technology Application and Reach (NECTAR) Mizoram Liaison Office chu Directorate of Science and Technology Building, MINECO-ah Pu Vanlaldina Fanai, Commissioner & Secretary, Planning and Programme Implementation Department chuan a hawng. Hawnna inkhawmah Pu Vanlaldina Fanai chuan Mizoram hmasawn nana Science leh Technology pawimawh thu leh hetiang thiamna chhawr tangkai thei tura tan lak a tul thu a sawi. He hawnna inkhawm hi NECTAR Director General Dr. Arun Kumar Sarma chuan a kaihruai a, NECTAR hmalakna leh hmachhawp hrang hrang te a sawi a ni. North East Centre for Technology Application and Reach (NECTAR) hi India hmarchhaka Science leh Technology hmasawnna buaipuitu leh mipuiten hetiang lam thiamna an chhawr tangkai theih nana hmalatu bulpui ber a ni a. Kum 2012 khan India sawrkara Department of Science and Technology hnuaiah din a ni a, an headquarters hi Shillong-ah a awm a ni. NECTAR hian hmar chhak state hrang hrangah project eng emaw zat an kalpui mek a, Mizoramah pawh project 14 kalpui a ni a. Chung zinga project pathum – Khawzawl District-a lo neitute tana ni chakna ring cold storage bun te, Mizo puan design lama hmalakna leh Thenzawla techno-preneurship tihhmasawnna tur project te zawh fel a ni tawh a ni. Inauguration programme ah hian Mizoram atanga project lo kalpui tawh thenkhat ten an thil siam pholanna exhibition an nei bawk a ni. Attachment Loading attachment...",Dated: 12 th Jun 24 2:41 PM,https://dipr.mizoram.gov.in/post/mizoramah-nectar-liaison-office-hawn-a-ni